Odja video
Alunas de 8º anu fla ma professora ta humilhas na sala de aula e ma ta das nota conforme ses cor de pele..
2 alunas gémeas de Agrupamento de Escolas Escultor António Fernandes de Sá, ki ta fika na Vila Nova de Gaia, sta queixa de racismo de parte de um professora ki ta inxina disciplina de História na turma de 8º anu ki es irmas ta frequenta.
Gémeas, inda konta, ma es ta humilhado na sala de aula, es ta proibidu de fala ku colegas. “Nunca nu ka ta perguntadu si nu teni dúvidas. É ta ponu xintadu sempre afastado. É ka ta txomanu pa nos nome. Só é ta txomanu ‘senhoras’ e ‘pretas’”, si ki um de meninas fla na entrevista ki es da na jornal português Correio da Manhã.
Família des 2 adolescentes, sta revoltadu. “N ta manda nhas irmãs pa scola pa es bai prende, ka é pa es ser alvo de racismo frente de sala interu”, si ki Edilton Rodrigues, ki é encarregado de educação de jovens xplika.
Um de vítimas, ki dja foi quadro de honra des escola, fla ma professora ta interfire na si notas: “Turma interu dadu quatro na final de período e ami n dadu três. N flal ma n deve dadu quatro, pamodi n ta esforça e é fla pan ka fla kela, sinou ma é ta dan falta disciplinar”. Gémeas, bai denuncia es acontecimento na diretora de turma, ki flas ma professora staba na brinca, ma é ka faze kela por mal.
Correio da Manhã fala ku Conceição Ferreira e es subdiretora des escola, garante ma é teni conhecimento des caso e ma djé fala ku alunas, por isso, sobre es assuntu, é ka ta faze comentário na jornal. Gosi família sta bai denuncia es caso na Ministério de Educação de Portugal.
kea_Latn kea_Latn kea_Latn kea_Latn kea_Latn kea_Latn por_Latn